stanford-oval/wikipedia huggingface dataset:
פרס בגין
הערות שוליים

↑  פורסמו שמות הזוכים בפרס בגין תשע"ד, באתר ערוץ 7, 10 בנובמבר 2013
↑  פרס בגין, באתר מרכז מורשת מנחם בגין
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
​
| מנחם בגין |
| --- | --- | --- |
| אירועים מרכזיים בעת כהונתו כראש ממשלה | הממשלה ה-18: תקיפת הכור הגרעיני בעיראק • פיגוע כביש החוף • פרויקט שיקום שכונות • ביקור נשיא מצרים סאדאת בישראל הממשלה ה-19: הסכם השלום בין ישראל למצרים • מבצע אופרה  • מלחמת לבנון הראשונה |  |
| כללי | ימי בגין • דוקטרינת בגין • בגין (סרט) • בלילות לבנים • המרד • נאום הצ'חצ'חים |  |
| הנצחת מנחם בגין | אולם הספורט בגין • בית החולים מנחם בגין • דרך בגין (תל אביב) • כביש בגין • מרכז בגין-סאדאת למחקרים אסטרטגיים • מרכז מורשת מנחם בגין • פארק בגין • פארק מנחם בגין • קריית הממשלה (מזרח ירושלים) • פרס בגין • שדרות מנחם בגין (אשדוד) |  |
| משפחתו | עליזה בגין (בת זוג) • זאב בנימין בגין (בנו) |  |
קלון (משפט)

קלון הוא מושג משפטי לתיוג הנלווה לחלק מההרשעות בעבירות הפליליות ומעיד על פגם מוסרי שבוצע על ידי העבריין. התיאוריה המשפטית מבוססת על ערך חברתי לפיו ישנם מצבים בהם עובד ציבור מבצע עבירות, שלא מספיק לתייג אותן כהרשעה פלילית, אלא נדרש עבורן תיוג נוסף של קלון, המבטא את חומרת המעשה ואת הצורך בהרחקת עובד הציבור מתפקידים ציבוריים. קיימות מגבלות שונות המוטלות על עובר עבירה שיש עימה קלון.
בחוקים רלוונטיים בספר החוקים הישראלי נקבע שקלון פוסל את המורשע מלכהן במשרות ציבוריות שונות. שופט בית המשפט העליון חיים כהן הגדיר זאת באמרו: ”הקלון האמור כאן הוא פגם מוסרי המעיד על בעליו שאין הוא ראוי לבוא בקהל ישרים, וממילא אין הוא ראוי לשאת באחריות ציבורית להחלטות ולמעשים אשר ענייני הכלל ושלום הציבור תלויים בהם”.
קביעת הקלון יכולה להיעשות באחת משתי דרכים: מכוח הסדר חקיקתי, המאפשר פנייה לבית משפט לשם הכרעה בשאלת הקלון; או במסגרת הכרעת הדין של בית משפט או קביעה של מי שהוסמך לכך (לדוגמה: היועץ המשפטי לממשלה) כי מדובר ב"עבירה שיש עימה קלון".
מאז ראשית המאה ה-21 הולך ופוחת השימוש בחקיקה במונח "עבירה שיש עמה קלון", ותחת זאת מופיעה בדרך כלל התיבה "עבירה שמפאת מהותה, חומרתה או נסיבותיה...". זאת, משום שהמונח "קלון" מבטא פסול מוסרי, שאינו תואם תמיד את נסיבות המקרה.
הגדרת הקלון

בחוק לא נקבע "קלון" מהו, ואת הסיבה לכך מתארת פרופ' רות גביזון:
"קבוצת מעשים שיש בהם קלון, לעומת זאת, אינה מוגדרת בחוק, שכן מושג ה"קלון" אינו שאוב מתחום המשפט, אלא מתחום המוסר. השקפות מוסריות, שני פגמים להן מבחינת הקביעות והבהירות: מטבע הדברים הן משתנות מזמן לזמן וממקום למקום ומטבע הדברים שונות הן מאדם לאדם ומשופט לשופט".
לפיכך ההחלטה האם בעבירה מסוימת יש קלון מצריכה שיקול דעת, כדברי השופט אהרן ברק:
הדיבור "עבירה שיש עמה קלון" הוא דיבור עמום, שכן המלה "קלון" יוצרת חוסר ודאות באשר לתחולתה על פרטים. פשיטא, שלא כל "עבירה" יש בה קלון; יש עבירות שאין בהן קלון. נקודת החיתוך בין העבירות השונות נעשית על-פי אמת מידה שהיא במהותה מוסרית. על-כן נראה לי, כי מרכז הכובד של ההכרעה אינו טמון ביסודות הפורמליים של העבירה אלא בנסיבות בהן נעברה העבירה. נסיבות אלה הן המצביעות על אותה חומרה מוסרית, אשר הדיבור "קלון" מגבש אותה.
המשפטן אביעד הכהן הבהיר בעניין זה:
בית-המשפט העליון שב והדגיש, פעם אחר פעם, כי הקלון קשור בטבורו לנסיבות שבהן נעברה העבירה. וממילא, יכולה להיות עבירה שבדרך כלל יש עמה קלון, אך הנסיבות המקלות הספציפיות שבהן נעברה שוללות ממנה את הקלון. ולהיפך: יכול להיות קלון בגלל נסיבות מחמירות, בעבירה שלרוב אין עמה קלון.
עם זאת, שופטי בית המשפט העליון קבעו שישנן עבירות אשר לעולם אין בהן קלון. השופט חיים כהן אמר בעניין זה:
נוטה אני לחשוב שעבירה שאין עמה קלון מטבע ברייתה, כמו למשל העבירות שבגינן נושאים באחריות "מוחלטת" אף ללא כל כוונה פלילית, אין שום נסיבות שבעולם יכולות להפכה לעבירה "שיש בה קלון" בצו המועצות המקומיות, והשאלה תוכל להתעורר רק לגבי אותן העבירות הגבוליות שיש ויהא בהן ויש ולא יהא בהן קלון.
בעניין עובד של משרד החוץ שהוציא לחוץ לארץ 3,000 דולר ללא היתר פסק השופט חיים כהן:
עבירה שדינה כופר כסף על פי שיקול דעת רשות מינהלית, עבירה היא שמטבע ברייתה אין עמה קלון בין אם הומרה בכופר כסף ובין אם לאו.
השופט אהרן ברק נתן קווים מנחים לקלון בעבירות שנעברו על ידי עורך דין:
עבירה על חוקי המדינה, המעידה על זלזול וחוסר כבוד של עורך הדין כלפי החוק, ניתן לראותה כעבירה שיש עמה קלון; עבירה - המעידה על אופי פגום או על היעדר שליטה ביצרו או על תפיסה אתית מעוותת של תפקוד עורך הדין והחוק בחברה - ניתן לראותה כעבירה שיש עמה קלון.
הגבלות על מי שעבר עבירה שיש עמה קלון

רבים מחוקי מדינת ישראל שוללים מאדם שהורשע בעבירה שיש עמה קלון את הזכות לכהן במשרה ציבורית או בתפקיד המצריך אמון מיוחד. דוגמאות לכך:
חוק יסוד: הכנסת שולל את הזכות להיבחר לכנסת ממי שנידון, בפסק דין סופי, לעונש מאסר בפועל לתקופה העולה על שלושה חודשים, וביום הגשת רשימת המועמדים טרם עברו שבע שנים מהיום שגמר לרצות את עונש המאסר בפועל, אלא אם כן קבע יושב ראש ועדת הבחירות המרכזית כי אין עם העבירה שבה הורשע משום קלון. כלל דומה חל על מועמדים בבחירות לרשות מקומית, בהתאם לחוק הרשויות המקומיות (בחירות), תשכ"ה-1965. החוק גם קובע כי חבר הכנסת שהורשע בפסק דין סופי בעבירה פלילית, וקבע בית המשפט, שיש עם העבירה קלון, תיפסק חברותו בכנסת ביום שפסק הדין נעשה סופי.
חוק יסוד: הממשלה קובע בסעיף 6 כי לא יתמנה לשר מי שהורשע בעבירה ונידון לעונש מאסר וביום מינויו טרם עברו שבע שנים מהיום שגמר לרצות את עונש המאסר אם קבע בית המשפט כי יש עם העבירה שבה הורשע משום קלון. לגבי ראש הממשלה, קובע החוק (בסעיף 18) כי "הכנסת רשאית, בהחלטה ברוב חבריה, להעביר מכהונתו את ראש הממשלה שהורשע בעבירה ובית המשפט קבע בפסק דינו שיש עימה משום קלון". לגבי שר מכהן נקבע (בסעיף 23) כי "בית המשפט שהרשיע שר בעבירה, יקבע בפסק דינו אם יש באותה עבירה משום קלון; קבע בית המשפט כאמור, תיפסק כהונתו של השר ביום מתן פסק הדין." אותו הדין חל גם לגבי סגן שר (סעיף 27).
חוק בתי המשפט [נוסח משולב], תשמ"ד-1984 קובע כי הוועדה לבחירת שופטים לא תציע מינוי של שופט, אם המועמד הורשע בעבירה פלילית שיש בה, בנסיבות העניין, משום קלון.
לשכת עורכי הדין רשאית לסרב לקבל לשורותיה מי שהורשע בעבירה שיש עמה קלון.
חוק ביטוח בריאות ממלכתי, תשנ"ד-1994 קובע כי לתפקיד נציב קבילות הציבור לעניין חוק זה לא ימונה מי שהורשע בעבירה שלדעת היועץ המשפטי לממשלה יש עמה קלון.
חוק אימוץ ילדים, תשמ"א-1981 קובע כי הכרה בעמותה העוסקת באימוץ בין-ארצי תינתן רק בתנאי שחבר העמותה, חבר ההנהלה או עובד העמותה לא הורשע בעבירה שיש עמה קלון.
חוק השיפוט הצבאי מאפשר להוריד בדרגה קצין שהורשע בעבירה שיש עמה קלון.
חוק העמותות, תש"ם-1980 קובע כי לא יהיה חבר בוועד עמותה אדם שהורשע בעבירה שלדעת היועץ המשפטי לממשלה יש עמה קלון.
מיד לאחר הטלת קלון נרשם לנאשם רישום פלילי, הגורר בעקבותיו מגבלות נוספות. אדם בעל רישום פלילי לא יכול להיות מועסק כסוכן מכס, מתווך מקרקעין, קבלן, אדריכל רישוי, סוכן ביטוח, נהג אוטובוס, כבאי, פסיכולוג ומקצועות רבים נוספים. כמו כן, ארצות הברית ורוב מדינות אירופה אינן מאשרות בדרך כלל קבלת אשרת כניסה למדינה לבעלי רישום פלילי.
הערות שוליים

1 2  בג"ץ 436/66 מנחם בן אהרן ושמריה אחוול נ' ראש המועצה המקומית פרדסיה
↑  למשל, חוק הרשויות המקומיות (בחירת ראש הרשות וסגניו וכהונתם) התשל"ה-1975, סעיף 20 (א),
↑  מדריך לניסוח חקיקה, עמ' 45, באתר משרד המשפטים ‏
↑  רות גביזון, ‏עבירה שיש עמה קלון כפוסל לכהונה צבורית, משפטים ‏א (תשכ"ט)
↑  בג"ץ 251/88 עודה נ' ראש המועצה המקומית ג'לג'וליה, פ"ד מב (4) 837)
↑  ד"ר אביעד הכהן, פני הדור כפני הקלון, באתר ynet, 29 במרץ 2007.
↑  עש"מ 6/77, פסקי דין (פד"י), כרך לא, 3, עמוד 269, כמצוטט ב: יחיאל גוטמן, היועץ המשפטי נגד הממשלה, הוצאת עידנים, 1981, עמוד 23
↑  על"ע 2579/90 הוועד המחוזי של לשכת עורכי הדין בתל אביב-יפו נ' פלוני, פ"ד מה(4) 729, 734 (1991), כמצוטט בעל"ע 8536/07 הועד המחוזי של לשכת עורכי הדין בתל אביב יפו נ' עו"ד שלומי הלברשטט, ניתן ב־24 במרץ 2011
↑  הורדה בדרגה בשל עבירה שיש עמה קלון, באתר Army
↑  עופר בן אב"י, מקצועות בהם בעל רישום פלילי פסול מלעסוק - יש לך עבר פלילי?, באתר דין - עורכי דין ומידע משפטי בישראל.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
צ'אנגשו

| --- | --- |

 מדינה:  הרפובליקה העממית של סין הרפובליקה העממית של סין
 מחוז:  ג'יאנגסו
 נציבות עירונית:  סוּג'וֹאוּ
 תאריך ייסוד:  540
 שטח:  1,280 קמ"ר
 אוכלוסייה:  ‏
  ‑ בנפה עירונית:  1,677,050 (2020)
  ‑ צפיפות:  1,310 נפש לקמ"ר (2020)
 קואורדינטות:  31°39′N 120°45′E﻿ / ﻿31.65°N 120.75°E﻿ / 31.65; 120.75
 אזור זמן:  UTC +8
 http://www.changshu.gov.cn
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןצָ'אנְגשׁוּ(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןצָ'אנְגשׁוּ(למפת ג'יאנגסו רגילה) נאנג'ינג סוג'ואו וושיצָ'אנְגשׁוּ(למפת ג'יאנגסו מוגדלת) נאנג'ינג סוג'ואו וושיצָ'אנְגשׁוּ  he tabBackground:;tabBorder:#aaa;defaultTab:0;
 
צַ'אנְגְשׁוּ (במנדרינית תקנית: 常熟; בפין-יין: Chángshú; מילולית "צמיחה תמידית") היא נפה עירונית השייכת לנציבות העירונית סוּג'וֹאוּ במחוז ג'יאנגסו שבמזרח הרפובליקה העממית של סין. הנפה שוכנת באזור שאקלימו נוח ואדמתו פורייה, ולכן התאפיינה בתרבות חקלאית מפותחת עוד מימי קדם ומכאן שמה. שלא במפתיע, עיירת הנמל הסמוכה מכונה טַאיצַאנְג (太倉) שפירוש שמה "הממגורה הגדולה ביותר".
בנפת צ'אנגשו 21 עיירות ופלכים ושתי מועצות מחוזיות לאזורי פיתוח כלכלי וטכנולוגי. צ'אנגשו היא אחת הנפות העשירות ביותר בסין, התמ"ג של הנפה מדורג לעיתים קרובות בין 10 הנפות העשירות ביותר בסין.
היסטוריה

צַ'אנְגשׁוּ קיבלה מעמד של נפה עצמאית בשנת 540, אך ב-1581 היא הוכפפה לסוג'ואו. האזור קודם למעמד של נציבות מלאה ב-1295, והעיר נבנתה מחדש ובוצרה במאה ה-14, אך ב-1370 הורדה שוב לדרגת נפה. במאות ה-15 וה-16 הותקפה העיר כמה פעמים על ידי פיראטים יפניים.
גאוגרפיה

נפת צַ'אנְגשׁוּ שוכנת בפינה הדרום-מזרחית של מזרח מחוז ג'יאנגסו בתחומי הדלתה של היאנגצה וגובלת בנהר היאנגצה בגבולה הצפון מזרחי, בנפה גַ'אנְגגְ'יַאגַאנְג (张家港) בגבולה הצפון מערבי, בנציבות סוג'ואו בגבולה הדרום מערבי ובנפה טַאִיצַאנְג (太仓) בגבולה הדרומי. העיר צַ'אנְגשׁוּ שוכנת כ-20 קילומטרים דרומית לנהר היאנגצה, כ-50 ק"מ צפונית מזרחית לעיר סוג'ואו ו-72 קילומטרים צפונית מערבית לשאנגחאי.
רוב שטח הנפה מישורי וגובהה הממוצע בין 3 ל-6 מטרים מעל פני הים. הנקודה הגבוהה ביותר בנפה היא גבעת יוּ, 261 מטרים. הנפה זוכה לכמות גבוהה של משקעים, כ-1,000 מ"מ לשנה (בין השאר בהשפעת המונסון של מזרח אסיה), ולכן יש בה גופי מים רבים: שלושה אגמים, וארבעה נהרות. אקלים הנפה לח, אך נוח יחסית. הטמפרטורה השנתית הממוצעת היא 20°C, ועונות השונות מובחנות.
כלכלה

צ'אנגשו הייתה מסורתית עיר שוק לתוצרת החקלאית המקומית העשירה: אורז, תירס, חיטה, תה, ירקות, צמחי מרפא ועלי תות, ומאז המאה ה-13 היה אזור מרכזי לגידול כותנה. בהיותה אזור עשיר בגופי מים מהווה הדיג ענף חשוב בחקלאות הנפה: דגים, חסילונים, סרטנים, ומגוון צמחי מים נמכרים בשווקים. סוג סרטן (Eriocheir sinensis), המכונה "סרטן סיני שעיר", שגדל במקור באגם יַאנְגצֶ'נְג שבשטח הנפה, נחשב למעדן מבוקש והוא מיוצא לשאנגחאי והונג קונג. עם זאת, התיעוש המהיר של הנפה גרם לכך שהחקלאות, שמילאה תפקיד חשוב בכלכלת צ'אנגשו בעבר, היא כיום מגזר קטן שמהווה כ-2% ופחות מהכנסות הנפה. בשנת 2006 הגיע ההכנסה מתעשייה ל-30 מיליארד דולר (גידול של 24% בהשוואה לשנה קודמת). התיעוש המהיר גבה מחיר אקולוגי יקר, בעיקר בזיהום הנהרות והאגמים. לדוגמה, בתעשיית הלבנים נפלט פלואוריד שנטמע על ידי תות העץ ומופיע בעליו. טוואי המשי, שהמזון היחיד שלהם הוא עלי תות העץ, הורעלו ומתו. כיום הנפה עושה מאמצים גדולים בקביעת מדיניות להגנת הסביבה ואף זכתה במספר פרסים בתחום.
אף על פי שמנהלתית צַ'אנְגשׁוּ כפופה לסוג'ואו, היא הבסיס המחוזי לסחר החוץ. בשנים האחרונות מפותח נמל על נהר היאנגצה על מנת לשרת את סוג'או וווּשִׂי.
חינוך

צ'אנגשו מתגאה ברמת אוריינות גבוהה. 99% מהילדים בגילאי בית הספר לומדים. ובעיר יש שני מוסדות להשכלה גבוהה:
המכון למדע וטכנולוגיה של צ'אנגשו (常熟理工学院)
האוניברסיטה לרדיו וטלוויזיה של צ'אנגשו (常熟广播电视大学)
תחבורה

קשרי התחבורה של צ'אנגשו עם ערים אחרות כוללות כבישים, ונתיבי מים ומתוכננת מסילת ברזל:
מסילות ברזל: "מסילת הברזל פלג היאנגצה" (בתכנון)
כבישים: "הדרך המהירה פלג היאנגצה" "הדרך המהירה סוג'או-ג'יאשינג-האנגג'ואו".
נתיבי מים: הנמל של צ'אנגשו על נהר היאנגצה התמזג עם הנמלים של גַ'אנְגגְ'יַאגַאנְג, טַאיצַאנְג וסוג'ואו בניהול של סוג'ואו על מנת להוות תחרות לנמלים במחוזות אחרים של סין.
תיירות

מוקדי המשיכה העיקריים הם:
גנים: פארק מגדל פאנגה (方塔园), גן גבעת יוּשַׁאן (虞山公园), המקום הגבוה ביותר בצ'אנגשו שממנו נשקף נוף הנפה ועליו פגודה בת תשע קומות, פארק אגם שַׁאנְגהוּ (尚湖公园), גן דְזֶנְג (曾园), גן גַ'או (赵园) וגן יֵן (燕园).
מבנים: מקדש שִׂינְגפֿוּ (兴福寺), קבר ג'ונְגיוּ'נְג (仲雍墓) וקבר יֵנְדְזְה (言子墓).
ערים תאומות

יפן איאבה, יפן
אוסטרליה טאונסוויל, אוסטרליה
הערות שוליים

↑  China: Jiāngsū (Prefectures, Cities, Districts and Counties) - Population Statistics, Charts and Map, www.citypopulation.de
| --- | --- |
בקרת זהויות :  NLI: 987007538161805171  GND: 6130403-7  LCCN: nr90012819  MusicBrainz: 56822b9a-e5c5-4613-9a0e-8c0ee23aa789  NLA: 36685833  VIAF: 135302618   WorldCat (עם VIAF): 135302618
קובי נעים

| --- | --- |
אין תמונה חופשית
 לידה:  המאה ה־20 
 מוקד פעילות:  ישראל 
 www.kobinaim.com
 
קובי נעים הוא טכנאי סאונד, מלחין ומפיק מוזיקלי ישראלי.
קובי החל דרכו כעוזר טכנאי באולפני גלי קול, ומאז הפך לטכנאי סאונד ולמפיק מוזיקלי, ועזר לעצב את פסקול המוסיקה הישראלית.
נעים עוסק גם בסינתזה, ומורה מורשה מטעם חברת סטיינברג.
ביוגרפיה > תחילת דרכו

קובי נעים חקר והתנסה בתחום ההקלטות עוד מימי נעוריו המוקדמים. הוא התגייס לצה"ל לגיוס חובה, אך שוחרר כעבור כמה שבועות, עקב בעיות רפואיות. הוא החל לעבוד כטכנאי סאונד בשנת 1982, כעוזר טכנאי באולפני גל קול. הוא התגייס שוב לצה"ל, אך במתכונת של טכנאי שידור והקלטות בגלי צה"ל. נעים היה חבר בצוות הקלטות חוץ, והקליט בין היתר את מופעיהם של ג'ון מקלפלין, ג'ק ברוס, כוורת, צ'יק קוריאה, הפילהרמונית הישראלית ועוד רבים אחרים.
ביוגרפיה > לאחר השחרור מצה"ל

לאחר שהשתחרר, עבד נעים באולפנים רבים, בהם אולפן המאסטרינג של לואי להב, SDL, בו מיסטר את אלבומיהם של בועז שרעבי, איפה הילד, שרון ליפשיץ, אלון אולארצ'יק ועוד רבים אחרים. נעים שימש כטכנאי, מעבד ופרוגרמר באלבומיה של ריטה, ואף שימש כקלידן בהופעותיה ובהופעות של אמנים כגון שרון חזיז, גלי עטרי, מאיר בנאי, אדם ואתי אנקרי. נעים שימש כפרוגרמר בפרויקטים שונים למיניהם, ביניהם אלבום הבכורה של להקת החברים של נטאשה. נעים אף הפיק מוזיקלית את "פנסים", מופעה של שרון חזיז.
ביוגרפיה > שנות האלפיים

נעים הלחין בין שנות התשעים המאוחרות ושנות האלפיים המוקדמות מוזיקה לפרסומות ולסרטי תדמית, ביניהם לתוכנית עובדה של אילנה דיין, בזק, דלק, מט"ח והסרט איש החשמל, יחד עם שם טוב לוי. קובי פיתח תוכניות לימוד והחל ללמד באמצעות שיעורים פרטיים פרטניים לימודי סאונד (הכוללים לימוד מיקס ומאסטרינג), לימודי הפקה מוזיקלית, ולימודי סינתזה. כמו כן, לימד בבתי הספר רימון, Muzik, ומכללות ספיר וכנרת.
צפון סיני

צפון סיני (ערבית: شمال سيناء, תעתיק: שמאל סינאא) הוא מחוז מצרי הנמצא בצפון חצי האי סיני ועיר הבירה שלו היא אל-עריש.
גאוגרפיה

צפון סיני גובל במחוז דרום סיני מצפון מפרץ סואץ במערב ועד טאבה שעל חוף מפרץ אילת במזרח. מצפונו נמצא הים התיכון, במזרח נמצאות רצועת עזה (בחלק הצפוני) וישראל (בחלק הדרומי) ובמערב נמצאים מחוזות אל-אסמעאיליה (בחלק הצפוני) וסואץ (בחלק הדרומי).
שטח המחוז הוא 27,574 קמ"ר ומספר תושביו עומד על כ-400,000.
כלכלת המחוז מתבססת על תיירות חופים, מחצבים (שיש, פחם, צורן וגז טבעי) וחקלאות (תמרים, פולי קיקיון, דיג ולכידת שלווים).
ערים וישובים הנמצאים במחוז:
אל-עריש
רפיח המצרית
נח'ל
שיח' זוויד
ביר אל-עבד
חלוקה מנהלית

המחוז מחולק ל-11 נפות, מתוכן 4 נפות קשורות לעיר אל-עריש ולאזור שסביבה.
אל-עריש 1, מזרח העיר והשטחים הגובלים בה, 49.7 קמ"ר, 41,177 תושבים
אל-עריש 2, מערב העיר, 60.5 קמ"ר, 48,060 תושבים
אל-עריש 3, דרום העיר והיישובים שמדרום לעיר, 170 קמ"ר, 32,255 תושבים
אל-עריש 4, השטח שממערב ומדרום לעיר, 1,393 קמ"ר, 20,006 תושבים
אל-חסנה, צפון-מרכז סיני, 5,809 קמ"ר, 13,835 תושבים
שייח' זווייד, שייח' זווייד ודרומית לה, 2,434 קמ"ר, 45,696 תושבים
ביר אל-עבד, צפון-מערב סיני, 5,234 קמ"ר, 33,788 תושבים
נח'ל, מרכז סיני, 6,677 קמ"ר, 11,023 תושבים
רפיח, מרפיח המצרית ועד דרומית למעבר ניצנה, 1,027 קמ"ר, 5,8615 תושבים
קסיימה, מזרח-מרכז סיני, 3,214 קמ"ר, 9,681 תושבים
רומנה, אזור רומני בצפון-מערב סיני, 554 קמ"ר, 29,545 תושבים
היסטוריה

אזור צפון סיני נכבש על ידי ישראל בסוף 1956, במלחמת סיני, והוחזר למצרים לאחר מספר חודשים.
ב-1967, במלחמת ששת הימים, כבשה ישראל שנית את האזור ושלטה בחלקו המערבי עד 1980 ובמזרחי עד 1982. בשנות השלטון הישראלי הוקמו באזור מספר יישובים אזרחיים: העיר ימית וחבל ימית שכלל מספר רב של יישובים חקלאיים.
סביב מתחמי רפיח ומתחמי אבו עגילה הנמצאים במזרח המחוז, נערכו קרבות בין צה"ל והצבא המצרי במלחמת העצמאות, מלחמת סיני ומלחמת ששת הימים.
בעקבות הסכם השלום בין ישראל למצרים נסוג צה"ל מסיני בשנים 1982-1980.
אזור זה כמו שאר חצי האי סיני היה יעד לפיגועי טרור רבים בעיקר בתקופת העשור השני של המאה ה-21.
מושלי המחוז

1999 עד אוקטובר 2008 - מייג'ור גנרל אחמד עבד אל-חמיד
מייג'ור גנרל מוחמד עבד אל-פאדיל שושה, לשעבר סגן מפקד משמר הגבול.
ינואר 2010 עד ינואר 2011 - מוראד מוואפי
עד אוגוסט 2012 - גנרל עבד אל-ווהאב מברוק, לשעבר מפקד כוח משמר הגבול המצרי עם ישראל.
נכון לאוקטובר 2014, עבד אל-פתאח חרחור
החל מאוגוסט 2018, הגנרל מוחמד עבד אל-פאדיל שושה
ראו גם

דרום סיני
לקריאה נוספת

צפון חצי האי סיני, בנופים ואתרים, עמ' 280-285, משרד הביטחון, 1973
הערות שוליים

↑  נתוני האוכלוסייה על פי מפקד אוכלוסין מ-2006.SĪNĀ' ASH-SHAMĀLIYAH The population of the governorate and the districts, באתר Citypopulation.de
1 2  Musical chairs, באתר Al-Ahram Weekly, אוקטובר 2008
↑  The Trouble with Sinai: Egypt's 'Mexico' Problem, באתר Time, ‏21 במרץ 2010
↑  רימון מורג'ייה, הכשלים שהביאו להדחתם של בכירי מערכת הביטחון במצרים, באתר nrg‏, 8 באוקטובר 2012
↑  צבא מצרים מפנה והורס מאות בתים בגבול עם עזה, באתר וואלה, 29 באוקטובר 2014
| --- | --- |
בקרת זהויות :  NLI: 987007562483405171  LCCN: n85225902  SUDOC: 203345029  VIAF: 156008856   WorldCat (עם VIAF): 156008856
קבוצת כוכבים

קבוצת הכוכבים אוריון (כסיל בעברית). זו קבוצת הכוכבים הקלה ביותר לזיהוי, בשל חגורת אוריון, שלשת הכוכבים שבמרכזה.
קְבוּצַת כּוֹכָבִים (קוֹנְסְטֵלַצְיָה בלעז) היא אוסף של כוכבים, שבמבט מכדור הארץ נראים קרובים זה לזה על כיפת השמיים. כמעט בכל המקרים הקרבה בין כוכבי הקבוצה היא אופטית בלבד, כלומר רק המרחקים הזוויתיים ביניהם קטנים; המרחקים האמיתיים בין הכוכבים בקבוצה לבין עצמם, בדרך כלל גדולים מאשר מרחקיהם מכדור הארץ, ואין ביניהם כל קשר פיזי; אך על כיפת השמים בלילה הם נראים סמוכים זה לזה.
קבוצות הכוכבים מתחלפות בהדרגה עם המעבר בין קווי רוחב, ובין עונות השנה. לכן לפני המצאת אמצעי ניווט ומדידת זמן משוכללים, להכרה של קבוצות הכוכבים הייתה חשיבות רבה.
הגדרה

ההגדרה ההיסטורית היא שקבוצת כוכבים היא אוסף של כוכבים שיוצרים צורה מסוימת. כיום, מגדירים קבוצת כוכבים כאזור בשמים, וכל מה שרואים באותו כיוון, כולל עצמים שנראים רק בטלסקופ, נחשב לשייך לקבוצת הכוכבים.
קבוצות כוכבים מוכרות לאדם משחר ההיסטוריה, היות שלבני אדם יש יכולת מעולה לזיהוי תבניות, ומאז ומתמיד נטו לראות צורות וקבוצות בכוכבים. אך, כאמור, המרחקים האמיתיים בחלל בין הכוכבים בכל קבוצה הם גדולים מאוד, ולו היינו ניצבים בנקודה אחרת בחלל, הרחק ממערכת השמש שלנו, היינו רואים תבניות שונות לחלוטין.
מיון הכוכבים לפי קבוצות הוא שרירותי, ואמנם במסורות של תרבויות שונות ניתן למצוא קבוצות כוכבים שונות, אף שכמה מן הבולטות שבהן מופיעות כמעט בכולן – כמו אוריון, הדובה הגדולה וקבוצת עקרב.
האיגוד האסטרונומי הבינלאומי (ה־IAU) מחלק את השמיים ל־88 קבוצות כוכבים בעלות גבולות מוגדרים, כך שכל "נקודה" על כיפת השמים שייכת לקבוצת כוכבים אחת. הקבוצות שנראות מחצי הכדור הצפוני מבוססות לרוב על קבוצות הכוכבים של יוון העתיקה, מסורת שנשמרה גם לאורך ימי הביניים. שתים עשרה קבוצות כוכבים בחצי הכדור הדרומי, שלא היו מוכרות ליוונים, הוגדרו על ידי יורדי ים הולנדיים במאה ה־16 ונרשמו לראשונה על ידי יוהאן באייר.
שתים־עשרה קבוצות הכוכבים הראשונות מרכיבות את גלגל המזלות. נוסף להן, תיאר תלמי עוד 36 קבוצות (אשר היום נספרות כ־39, כיוון שהספינה ארגו פורקה ל־4 קבוצות נפרדות). מאוחר יותר נוספו להן עוד קבוצות, הן כדי למלא את החללים הריקים ברשימה של תלמי (היוונים התייחסו לשמים כמורכבים מקבוצות כוכבים וביניהן קיימים מרווחים), והן כדי להשלים את קבוצות הכוכבים בשמי הדרום, לאחר שנראו לראשונה על ידי האירופים.
חלוקות אחרות של כיפת השמים לקבוצות כוכבים > אזכורים ביהדות

אזכור לקבוצות כוכבים מופיע בתנ"ך בספר איוב במספר קטעים המתייחסים לאזלת ידו של האדם מול הטבע:
הָאֹמֵר לַחֶרֶס וְלֹא יִזְרָח וּבְעַד כּוֹכָבִים יַחְתֹּם. נֹטֶה שָׁמַיִם לְבַדּוֹ וְדוֹרֵךְ עַל בָּמֳתֵי יָם. עֹשֶׂה עָשׁ כְּסִיל וְכִימָה וְחַדְרֵי תֵמָן.
הַתְקַשֵּׁר מַעֲדַנּוֹת כִּימָה אוֹ מֹשְׁכוֹת כְּסִיל תְּפַתֵּחַ? הֲתֹצִיא מַזָּרוֹת בְּעִתּוֹ וְעַיִשׁ עַל בָּנֶיהָ תַנְחֵם?
הקבוצות המופיעות בתנ"ך משמשות גם בפיוטים חלקם שאומצו בתפילה היהודית, כמו הפיוט מראה כהן המשמש בסדר העבודה בתפילת יום הכיפורים ואף הולחנו לו מספר לחנים.
בהמשך מ"ח צורות הגלגל של תלמי זכו לתשומת לב מיוחדת אצל רבי אברהם אבן עזרא בספרו "ראשית חכמה". הרבנים יוסף הארוך אשכנזי ומאיר הכהן פופרש בחיבורם קישרו אותן למסורת היהודית.
חלוקות אחרות של כיפת השמים לקבוצות כוכבים > אסטרונומיית אינקה

אצל אינקה התייחסות העיקרית לקבוצות שמיים כללה את השטחים הכהים שבשביל החלב: למה, גור למה, רועה, קונדור, חוגלה, קרפדה, נחש, שועל וכוכבים המרכיבים את הצלב הדרומי, פליאדות, נבל ואחרים.
חלוקות אחרות של כיפת השמים לקבוצות כוכבים > חלוקת השמים באסטרונומיה הסינית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חלוקת השמים הסינית הייתה חלוקה מדרגית שכללה, קבוצות גדולות המחולקות כל אחת לקבוצות קטנות יותר, המחולקות בתורן לקבוצות הבסיס
חלוקות אחרות של כיפת השמים לקבוצות כוכבים > חלוקת השמים באסטרונומיה ההודית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באסטרונומיה ההודית ישנם 27 קבוצות כוכבים המכונות 'Nakshatras'.
חלוקות אחרות של כיפת השמים לקבוצות כוכבים > חלוקת השמים שהייתה מקובלת בעולם המערבי העתיק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעולם המערבי העתיק הייתה מקובלת חלוקה שונה של כיפת השמים מהחלוקה המודרנית ל־88 קבוצות כוכבים. חלק מהקבוצות שרדו עד היום וחלקם לא. על רוב אלו שלא שרדו בחלוקה המודרנית של האיגוד האסטרונומי הבינלאומי, ניתן לקרוא בערך קבוצות כוכבים מבוטלות.
ראו גם

אסטריזם
קבוצות כוכבים מבוטלות
מ"ח צורות הגלגל
לקריאה נוספת

יגאל פת-אל – האנציקלופדיה של קבוצות הכוכבים, הוצאת קוסמוס, 2005.
הערות שוליים

↑  Uranometria 2000.0, ISBN 0-943396, pXXI-XXVII
↑  השטח הכולל של קבוצות הכוכבים בשמים זהה לשטחם של השמים והוא 4π סטרדיאנים או 4π × (180/π)2 מעלות רבועות, או בערך 41252.961 מעלות רבועות.
↑  עלייה ישרה ונטייה מתייחסות לנקודת האמצע של הקבוצה. מסיבה זו ייתכנו הבדלים עד כדי מחצית גדול הקבוצה בין הטבלה לבין הנתונים בערך של קבוצת כוכבים מסוימת (לעיתים מחשבים לפי הכוכב הבהיר ביותר ולעיתים בשיטות אחרות)
↑  רביע מתייחס למיקום בשמים N - צפון S - דרום והרביעים מ־1-4.
↑  קבוצת נחש מחולקת בשמיים לשתי קבוצות שאינן חופפות. ראש הנחש וזנב הנחש. ביניהן נמצאת קבוצת נושא הנחש. למרות זאת שתי הקבוצות נחשבות כקבוצה אחת.
↑  יוסף הארוך אשכנזי, "הקדמת יבש"ל לספר יצירה"; מאיר הכהן פופרש, "ספר מאורי אור, ערך מ"ח"
↑  Francisco de Ávila, "Errors, False Gods, and Other Superstitions of the Indians of the Provinces of Huarochiri, Mama, and Chaclla", 1608
↑  Juan Polo de Ondegardo y Zárate, "Traslado de un cartapacio a manera de borrador que quedó en los papeles del Licenciado Polo de Ondegardo cerca del linaje de los Incas y como conquistaron", 1559
| --- | --- |
בקרת זהויות :  NLI: 987007555410505171  PLWABN: 9810687918605606  BNE: XX526570  BnF: cb119369174 (data)  GND: 4057357-6  LCCN: sh85031313  NDL: 00570477  NKC: ph125863
קהילת יהודי ירצ'וב

ירצ'וב (בפולנית: Jarczów.‏ בכתיב יידי: ירטשוב הוא כפר, עיר לשעבר, בפרובינציית לובלין בדרום מזרח פולין סמוך לגבול עם אוקראינה, כ-14 קילומטרים מזרחית לטומשוב לובלסקי, שבו התקיימה עד השואה קהילה יהודית משמעותית שהיוותה את הרוב המוחלט של התושבים.